Bekledningstegl finnes i flere størrelser og formater og med ulike overflatebehandlinger, fra naturrøde til engoberte farger. Formatet og utformingen har stor betydning for sluttresultatet. Målet er å tilby slanke, ventilerte fasadeløsninger, som er raske å montere, men som også har lang holdbarhet og er fordelaktig økonomisk for den som eier og drifter bygget. Materialet er både solid og elegant i sitt uttrykk, og gir en meget holdbar og ventilert produktløsning, med minimalt vedlikehold. Bærekraft, gjenbruk og sirkulærøkonomi er nøkkelord, som virkelig passer våre bekledningstegl.
URBAN er en bekledningstegl av høy kvalitet som kan brukes både på tak og fasade – to løsninger i ett og samme produkt, til ventilerte fasadekonstruksjoner. Urban bekledningstegl kommer i to avlange formater, L og U-format, der førstnevnte gir en slank, men tydelig horisontal linjeføring. U-profilen har en kraftigere og mer markant overlapp, som gir et fremtredende relieff og spennende uttrykk i veggen, gjennom et naturlig og levende spill fra sol og skygge.
Argeton bekledningstegl passer perfekt på nye bygninger, og kan også gi restaurerte eiendommer en moderne karakter. I kombinasjon med stål, glass eller tre imponerer Argeton-fasaden med sin tidløse perfeksjon, eleganse og naturlighet. Estetikken i Argeton-fasaden holder seg intakt gjennom mange tiår, og de keramiske fargene forblir motstandsdyktige og sterke, selv når de utsettes for de barskeste værforhold.
Actua, er en større, flat dobbeltfalset takstein, som også gjerne benyttes på fasader. Produktet er rimelig i innkjøp, raskt å montere og innfestningssystemet sørger for solid forankring til opphenget. Alle innfestingsprodukter er selvfølgelig i rustfrie materialer.
Våre produkter passer enhver fasade og ethvert prosjekt. For å finne den modellen som passer ditt behov best, så anbefaler vi at du sjekker produktbrosjyrene våre, som viser aktuelle produkt, tilbehør og montering. Du kan også ta kontakt med oss eller din nærmeste byggevareforhandler for ytterligere veiledning.